**MEMORANDUM O SOGLASJU**

**MED**

**MINISTRSTVOM ZA ZUNANJE IN EVROPSKE ZADEVE REPUBLIKE SLOVENIJE**

**IN**

**MINISTRSTVOM ZA ZUNANJE ZADEVE ………………..**

**O POLITIČNIH POSVETOVANJIH**

Ministrstvo za zunanje in evropske zadeve Republike Slovenije in Ministrstvo za zunanje zadeve …………………., v nadaljevanju posamično podpisnik in skupaj podpisnika, sta se

v želji po nadaljnji krepitvi obstoječih dvostranskih odnosov in sodelovanja z vzpostavitvijo mehanizma za politična posvetovanja,

v želji, da bi obstoječe dvostranske odnose razvijala in utrjevala ter pospešila sodelovanje med državama na različnih področjih,

v skladu z načeli medsebojnega spoštovanja suverenosti, ozemeljske celovitosti, nenasilja, nevmešavanja v notranje zadeve druge države, enakosti, obojestranske koristi in miroljubnega sobivanja,

dogovorila o naslednjem:

# 1. odstavek

Podpisnika se bosta redno posvetovala in pogovarjala o razvoju dvostranskih odnosov med državama ter izmenjevala mnenja o regionalnih in mednarodnih zadevah v skupnem interesu.

# 2. odstavek

Posvetovanja bodo potekala izmenično v Republiki Sloveniji in v ……………., lahko pa potekajo tudi ob robu mednarodnih konferenc in srečanj, vključno z zasedanjem Generalne skupščine Organizacije združenih narodov.

# 3. odstavek

Delegaciji na posvetovanjih iz 2. odstavka memoranduma o soglasju vodita ministra, njuna namestnika, vodji sektorjev ali predstavnika na kateri koli drugi ravni, o kateri se dogovorita podpisnika, v delegacijah pa so lahko strokovnjaki obeh podpisnikov.

# 4. odstavek

Podpisnika se po diplomatski poti vnaprej dogovorita o datumu, dnevnem redu, kraju in ravni posvetovanj.

# 5. odstavek

Vsebina in rezultati posvetovanj iz 2. odstavka tega memoranduma o soglasju ne bodo objavljeni, razen če se podpisnika vnaprej dogovorita za objavo ali posredovanje informacij o njih po posvetovanjih.

# 6. odstavek

Podpisnika krijeta vse svoje stroške potovanja in nastanitve ter druge stroške, povezane s posvetovanji iz 2. odstavka memoranduma o soglasju.

# 7. odstavek

Memorandum o soglasju se lahko kadar koli spremeni z vzajemnim dogovorom.

# 8. odstavek

Nesoglasja glede razlage ali uporabe memoranduma o soglasju podpisnika rešujeta z medsebojnimi posvetovanji.

**9. odstavek**

Memorandum o soglasju ne ustvarja nikakršnih pravic in obveznosti po mednarodnem pravu.

# 10. odstavek

Memorandum o soglasju začne učinkovati z dnem podpisa in učinkuje za nedoločen čas. Vsak od podpisnikov lahko memorandum o soglasju kadar koli odpove, tako da po diplomatski poti tri mesece vnaprej o tem pisno obvesti drugega podpisnika.

Podpisano v \_\_\_\_\_\_\_\_\_\_\_\_\_\_\_\_\_\_ dne \_\_\_\_\_\_\_\_\_\_\_\_\_\_\_\_\_\_\_\_\_ v dveh izvirnikih v angleškem jeziku.

|  |  |
| --- | --- |
| **ZA****MINISTRSTVO ZA ZUNANJE IN EVROPSKE ZADEVE** **REPUBLIKE SLOVENIJE** | **ZA** **MINISTRSTVO ZA ZUNANJE ZADEVE** **……………………….** |